สรุปสาระสำคัญของกฎหมายคุ้มครองข้อมูลส่วนบุคคล
กฎหมายข้อมูลส่วนบุคคลคุ้มครองอะไรบ้าง พระราชบัญญัติคุ้มครองข้อมูลส่วนบุคคล หรือ พ.ร.บ.คุ้มครองข้อมูลส่วนบุคคล มีจำนวนทั้งสิ้น 96 มาตรา แต่สาระสำคัญที่มีผลกระทบต่อประชาชนทั่วไปสามารถสรุปได้คร่าว ๆ ดังนี้ 
– กฎหมายบังคับใช้กับผู้ประกอบการที่อยู่ในประเทศไทยไม่ว่ากิจกรรมเกี่ยวกับข้อมูลจะเกิดที่ใดก็ตาม (มาตรา 5) 
– การเก็บรวบรวม ใช้ เปิดเผยข้อมูลส่วนบุคคลต้องได้รับความยินยอมจากเจ้าของข้อมูลส่วนบุคคลนั้นโดชัดแจ้ง ทำเป็นหนังสือหรือผ่านระบบอิเล็กทรอนิกส์ โดยเจ้าของข้อมูลจะถอนความยินยอมเมื่อใดก็ได้ และการถอนความยินยอมต้องทำได้โดยง่ายเช่นเดียวกับการให้ความยินยอม (มาตรา 19) 
– การเก็บข้อมูลต้องแจ้งรายละเอียดที่เกี่ยวข้อง เช่น วัตถุประสงค์ ข้อมูลที่จะเก็บ ระยะเวลาที่จะเก็บ หน่วยงานที่ข้อมูลจะถูกเปิดเผย ฯลฯ และแจ้งสิทธิต่อเจ้าของข้อมูล (มาตรา 23) 
– ห้ามเก็บข้อมูลส่วนบุคคลจากแหล่งอื่นที่มิใช่จากเข้าของข้อมูลส่วนบุคคลโดยตรง (มาตรา 25) 
– ธุรกิจที่ดำเนินกิจกรรมรวบรวม ใช้ เปิดเผย หรือตรวจสอบข้อมูลส่วนบุคคลจำนวนมากอย่างสม่ำเสมอ เช่น ธุรกิจขนาดใหญ่ จะต้องจัดให้มีเจ้าหน้าที่คุ้มครองข้อมูลส่วนบุคคลภายในหน่วยงาน (มาตรา 41) 
– มีคณะกรรมการคุ้มครองข้อมูลส่วนบุคคลขึ้นมาเพื่อกำกับการดำเนินการเกี่ยวกับข้อมูลส่วนบุคคล
 – ผู้ฝ่าฝืนมีโทษทางอาญา ทั้งจำและปรับ และมีโทษปรับทางปกครองด้วย 
– กฎหมายกำหนดให้ผู้ฝ่าฝืนและทำให้เกิดความเสียหายแก่เจ้าของข้อมูลส่วนบุคคลต้องชดใช้ความเสียหายทางแพ่ง ซึ่งรวมถึงค่าใช้จ่ายทั้งหมดที่เจ้าของข้อมูลส่วนบุคคลได้ใช้จ่ายไปตามความจำเป็นเพื่อป้องกันความเสียหายที่กำลังจะเกิดขึ้นหรือระงับความเสียหายที่เกิดขึ้นแล้วด้วย ไม่ว่าจะกระทำโดยจงใจหรือประมาทเลินเล่อก็ตาม (มาตรา 77) 
– ศาลสามารถกำหนดค่าเสียหายเชิงลงโทษได้สูงสุดสองเท่าของค่าเสียหายที่แท้จริง (มาตรา 78)
 – สิทธิเรียกร้องค่าเสียหายมีอายุความสามปีนับจากวันที่รู้ถึงความเสียหายและรู้ตัวผู้ควบคุมข้อมูลส่วนบุคคลหรือผู้ประมวลผลข้อมูลส่วนบุคคลที่ต้องรับผิด แต่ไม่เกินสิบปีนับแต่วันที่มีการละเมิดข้อมูลส่วนบุคคล (มาตรา 78)
พระราชบัญญัติคุ้มครองข้อมูลส่วนบุคคลมีทั้งหมด 96 มาตรา แต่มีสาระสำคัญที่มีผลกระทบต่อประชาชนทั่วไปดังนี้
- มาตรา 5 ว่าด้วยกฎหมายบังคับใช้กับผู้ประกอบการที่อยู่ในประเทศไทยไม่ว่าเกิดกิจกรรมที่ใดก็ตาม
- มาตรา 19 ว่าด้วยการเปิดเผยข้อมูลส่วนบุคคลจะต้องได้รับความยินยอมจากเจ้าของข้อมูล
- มาตรา 23 ว่าด้วยการแจ้งรายละเอียดการเก็บข้อมูลที่เกี่ยวข้อง
- มาตรา 25 ว่าด้วยการห้ามเก็บข้อมูลส่วนบุคคลจากแหล่งอื่นที่ไม่ใช่เจ้าของโดยตรง
- มาตรา 41 ว่าด้วยการตรวจสอบข้อมูลส่วนบุคคลจากธุรกิจที่ดำเนินกิจกรรมอย่างสม่ำเสมอ
- มาตรา 77 ว่าด้วยกฎหมายกำหนดให้ผู้ที่ทำให้เกิดความเสียหายแก่เจ้าของข้อมูลส่วนบุคคลต้องชดใช้ความเสียหายทางแพ่ง ผู้ที่ฝ่าฝืนมจะได้รับโทษทางอาญา มีการจัดคณะกรรมการคุ้มครองข้อมูลส่วนบุคคลมาดำเนินการเกี่ยวกับข้อมูลส่วนบุคคล และ
- มาตรา 78 ว่าด้วยการกำหนดค่าเสียหายเชิงลงโทษได้สูงสุดสองเท่าของค่าเสียหายจริงและสิทธิเรียกร้องค่าเสียหายจะมีอายุความสามปีนับจากวันที่รู้ถึงความเสียหาย
3.ประมวลกฎหมายแพ่งและพาณิชย์